Гога Битадзе
Гога Битадзе (, Тбилиси, 20. јул 1999) грузијски је кошаркаш. Игра на позицији центра, а тренутно наступа за Орландо меџик.

Каријера 
Сениорску каријеру је започео у грузијској екипи ВИТА Тбилиси. У Мегу је дошао у децембру 2015. године. У сезони 2015/16. је освојио шампионску титулу у Србији са кадетским тимом Меге а наредне сезоне је био други у Србији са јуниорима уз друго место на Финалном турниру јуниорске Евролиге који је одржан у Истанбулу. Битадзе је целе године пружао бриљантне партије. У Рода Јуниорској лиги Србије је у просеку имао 16,4 поена, 8.3 скока и 2,9 скокова. У јуниорској Евролиги је у просеку бележио 17,1 поен, 11 скока, 3.3 блокаде уз индекс корисности 25.6. Изабран је у најбољу петорку Финалног турнира у Истанбулу. У сезони 2016/17. наступао је на позајмици у Смедереву. Од лета 2017. је постао члан првог тима Мега Бемакса, где се задржао до децембра 2018. године, када је прешао на позајмицу у Будућност ВОЛИ из Подгорице, док је у Мегу из Будућности дошао Зоран Николић. Представљен је пре почетка утакмице Евролиге између Будућности и Фенербахчеа, 20. децембра 2018. Проглашен је за најкориснијег играча регуларног дела Јадранске лиге за сезону 2018/19. Након завршетка Јадранске лиге, у којој је Будућност изгубила од Црвене звезде у финалу плеј офа, Битадзе се у вратио у Мегу Бемакс. 

Битадзе је играо за млађе националне селекције Грузије а лета 2017. је дебитовао и за сениорски тим Грузије. Играо је на Европском првенству 2017.

Успеси

Клупски 
 Будућност:
 Куп Црне Горе (1): 2019.

Појединачни 
 Звезда у успону Евролиге (1): 2018/19.
 Најкориснији играч Јадранске лиге (1): 2018/19.
 Идеална стартна петорка Јадранске лиге (1): 2018/19.
 Најбољи млади играч Јадранске лиге (1): 2018/19.

Референце

Спољашње везе 
 Профил на сајту АБА лиге

Рођени 1999.
Грузијски кошаркаши
Кошаркашки центри
Кошаркаши Будућности
Кошаркаши Индијана пејсерса
Кошаркаши Мега баскета
Кошаркаши Орландо меџика
Кошаркаши Смедерева
Кошаркаши Форт Вејн мед антса
Пикови Индијана пејсерса на НБА драфту
Кошаркаши на Европском првенству 2017.
Кошаркаши на Европском првенству 2022.
Кошаркаши на Светском првенству 2023.